stanford-oval/wikipedia huggingface dataset:
แทรฟฟอร์ดเทรนนิงเซนเตอร์
สิ่งอำนวยความสะดวก > อาคารหลัก

อาคารหลักของทีมชุดใหญ่เปิดใช้งานในช่วงพรีซีซันปี 2000 มีทั้งหมด 2 ชั้น ชั้นใต้ดินประกอบด้วย โรงยิมขนาดใหญ่, ลู่วิ่งในร่ม, ห้องฟื้นฟูสมรรถภาพ, สนามสควอชและสนามบาสเก็ตบอล, ห้องยกน้ำหนัก, สระว่ายน้ำขนาด 25 เมตร, สระวารีบำบัด, สระสปา, จากุซซี่, ลู่วิ่งใต้น้ำ, ซาวน่าและห้องอบไอน้ำ, เตียงอาบแดด, ห้องโยคะ, สำนักงานและห้องทำงานผู้บริหาร, ห้องเปลี่ยนเสื้อผ้าทีม 7 ห้อง ห้องเปลี่ยนเสื้อผ้าพนักงาน, ห้องซักรีด และห้องเก็บชุดและรองเท้า 5 ห้อง ชั้น 1 ประกอบด้วย ห้องทำงานผู้จัดการทีมชุดใหญ่ (มองเห็นสนามฝึกซ้อมกลางแจ้ง) ห้องทำงานผู้ช่วยส่วนตัวของผู้จัดการทีม ห้องทำงานผู้ช่วยผู้จัดการทีม ห้องทำงานโค้ช ห้องวิเคราะห์การแข่งขันและคู่แข่ง ห้องกายภาพบำบัด (พร้อมเตียงสำหรับกายภาพบำบัด 10 เตียง) ห้องนวด ห้องปฐมพยาบาล ห้องทำงานแพทย์ ห้องทำงานของนักกายภาพ (มองเห็นสระว่ายน้ำ ห้องบำบัด และห้องยกน้ำหนัก) ห้องเรียน ห้องประชุม ห้องทำงานเจ้าหน้าที่การกุศล (มูลนิธิแมนเชสเตอร์ยูไนเต็ด) ร้านอาหารที่จุคนได้ 100 คน ห้องรับรองของผู้เล่น ห้องสันทนาการและห้องเล่นเกม รวมถึงแกลเลอรีที่สามารถมองเห็นสนามฝึกซ้อมกลางแจ้ง อาคารหลักได้รับการขยายและปรับปรุงในปี ค.ศ. 2013
แซ็ก สไนเดอร์

| แซ็ก สไนเดอร์ |
| --- | --- |
สไนเดอร์ ในงาน แซนดีเอโกคอมมิก-คอน 2016
เกิด: แซ็กคารี เอ็ดเวิร์ด สไนเดอร์  (1966-03-01) 1 มีนาคม ค.ศ. 1966 (58 ปี) กรีนเบย์, รัฐวิสคอนซิน, สหรัฐ
อาชีพ: ผู้ผลิตภาพยนตร์
ปีปฏิบัติงาน: 1990–ปัจจุบัน
คู่สมรส: เดบาร่าห์ สไนเดอร์ (สมรส 2004)
บุตร: 8 คน
แซ็กคารี เอ็ดเวิร์ด สไนเดอร์ (อังกฤษ: Zachary Edward Snyder) เกิดเมื่อวันที่ 1 มีนาคม ค.ศ. 1966 เป็นผู้กำกับภาพยนตร์ ผู้อำนวยการสร้าง และนักเขียนบทชาวอเมริกัน เขาเปิดตัวภาพยนตร์โลดโผนกระตุกขวัญเรื่อง รุ่งอรุณแห่งความตาย (2004) ตั้งแต่นั้นมาเขาได้เขียนหนังสือการ์ตูนและสร้างภาพยนตร์ยอดนิยมมากมายอย่างเรื่อง 300 ขุนศึกพันธุ์สะท้านโลก (2006) และ ศึกซูเปอร์ฮีโร่พันธุ์มหากาฬ (2009), เช่นเดียวกับภาพยนตร์ ซูเปอร์แมน กับการเริ่มจักรวาลขยายดีซีอย่างเรื่อง บุรุษเหล็กซูเปอร์แมน (2013) ตามมาติด ๆ กับภาพยนตร์เรื่อง แบทแมน ปะทะ ซูเปอร์แมน: แสงอรุณแห่งยุติธรรม (2016) และ จัสติซ ลีก (2017) เขายังทำหน้าที่เป็นผู้ร่วมเขียนบทภาพยนตร์เรื่อง 300 ขุนศึกพันธุ์สะท้านโลก, อีหนูดุทะลุโลก (2011) และ 300 มหาศึกกำเนิดอาณาจักร (2014) เขายังเป็นผู้อำนวยการสร้างฝ่ายบริหารเรื่อง ทีมพลีชีพ มหาวายร้าย (2016) และ อควาแมน: เจ้าสมุทร (2018) และเขายังเป็นคนร่วมเขียนเนื่อเรื่องราวให้กับภาพยนตร์เรื่อง วันเดอร์ วูแมน (2017) และ จัสติซ ลีก
ผลงาน > ภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | ตำแหน่ง> กำกับภาพ | หมายเหตุ |
| --- | --- | --- | --- | --- | --- | --- |
| 2004 | รุ่งอรุณแห่งความตาย | ใช่ | ไม่ | ไม่ | ไม่ |  |
| 2006 | 300 ขุนศึกพันธุ์สะท้านโลก | ใช่ | ใช่ | ไม่ | ไม่ |  |
| 2009 | ศึกซูเปอร์ฮีโร่พันธุ์มหากาฬ | ใช่ | ไม่ | ไม่ | ไม่ |  |
| 2010 | มหาตำนานวีรบุรุษองครักษ์: นกฮูกผู้พิทักษ์แห่งกาฮูล | ใช่ | ไม่ | ไม่ | ไม่ |  |
| 2011 | อีหนูดุทะลุโลก | ใช่ | ใช่ | ใช่ | ไม่ |  |
| 2013 | บุรุษเหล็กซูเปอร์แมน | ใช่ | ไม่ | ไม่ | ไม่ |  |
| 2014 | 300 มหาศึกกำเนิดอาณาจักร | ไม่ | ใช่ | ใช่ | ไม่ |  |
| 2016 | แบทแมน ปะทะ ซูเปอร์แมน: แสงอรุณแห่งยุติธรรม | ใช่ | ไม่ | ไม่ | ไม่ |  |
| 2017 | วันเดอร์ วูแมน | ไม่ | เนื้อเรื่อง | ใช่ | ไม่ |  |
| 2017 | จัสติซ ลีก | ใช่ | เนื้อเรื่อง | ไม่ | ไม่ |  |
| 2020 | วันเดอร์ วูแมน 1984 | ไม่ | ไม่ | ใช่ | ไม่ |  |
| 2021 | จัสติซ ลีก ของ แซ็ก สไนเดอร์ | ใช่ | เนื้อเรื่อง | ไม่ | ไม่ | ฉายในเอชบีโอแม็กซ์ |
| 2021 | แผนปล้นซอมบี้เดือด | ใช่ | ใช่ | ใช่ | ใช่ | ฉายในเน็ตฟลิกซ์ |
| 2021 | แผนปล้นยุโรปเดือด | ไม่ | เนื้อเรื่อง | ใช่ | ไม่ | ฉายในเน็ตฟลิกซ์ |
| 2023 | เรเบลมูน ภาค 1: บุตรแห่งเปลวไฟ | ใช่ | ใช่ | ใช่ | ใช่ | ฉายในเน็ตฟลิกซ์ |
| 2024 | เรเบลมูน ภาค 2: นักรบผู้ตีตรา | ใช่ | ใช่ | ใช่ | ใช่ | ฉายในเน็ตฟลิกซ์ |
ผลงาน > ภาพยนตร์สั้น

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | ตำแหน่ง> กำกับภาพ |
| --- | --- | --- | --- | --- | --- |
| 2013 | ซูเปอร์แมนครบรอบ 75 ปี | ใช่ | เขียนเรื่อง | ไม่ | ไม่ |
| 2017 | สโนว์ สตีม ไอรอน | ใช่ | เขียนเรื่อง | ใช่ | ใช่ |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 12 เรื่องของ แซ็ก สไนเดอร์
| ปี | เรื่อง | รอตเทนโทเมโทส์ | เมทาคริติก | เมทาคริติก | ไอเอ็มดีบี | ทุนสร้าง | รายได้ทั่วโลก |
| --- | --- | --- | --- | --- | --- | --- | --- |
| 2004 | รุ่งอรุณแห่งความตาย |  76% (6.80/10) (195 รีวิว) |  | 59 (37 รีวิว) | 7.3 (‎274,704) | $26,000,000 | $102,356,381 |
| 2006 | 300 ขุนศึกพันธุ์สะท้านโลก |  61% (6.10/10) (238 รีวิว) |  | 52 (42 รีวิว) | 7.6 (‎870,066) | $65,000,000 | $456,082,343 |
| 2009 | ศึกซูเปอร์ฮีโร่พันธุ์มหากาฬ |  65% (6.40/10) (311 รีวิว) |  | 56 (39 รีวิว) | 7.6 (‎585,801) | $130,000,000 | $185,382,813 |
| 2010 | มหาตำนานวีรบุรุษองครักษ์: นกฮูกผู้พิทักษ์แห่งกาฮูล |  52% (5.70/10) (134 รีวิว) |  | 53 (21 รีวิว) | 6.9 (‎88,066) | $80,000,000 | $140,073,390 |
| 2011 | อีหนูดุทะลุโลก |  22% (4.10/10) (220 รีวิว) |  | 33 (29 รีวิว) | 6.1 (‎253,668) | $82,000,000 | $89,792,502 |
| 2013 | บุรุษเหล็กซูเปอร์แมน |  56% (6.20/10) (343 รีวิว) |  | 55 (47 รีวิว) | 7.1 (‎816,113) | $225,000,000 | $670,145,518 |
| 2016 | แบทแมน ปะทะ ซูเปอร์แมน: แสงอรุณแห่งยุติธรรม |  29% (5.00/10) (441 รีวิว) |  | 44 (51 รีวิว) | 6.5 (‎755,962) | $250,000,000 | $874,362,803 |
| 2017 | จัสติซ ลีก |  40% (5.30/10) (412 รีวิว) |  | 45 (52 รีวิว) | 6.1 (481,003‎) | $300,000,000 | $661,326,987 |
| 2021 | จัสติซ ลีก ของ แซ็ก สไนเดอร์ |  71% (6.70/10) (314 รีวิว) |  | 54 (46 รีวิว) | 7.9 (‎441,991) | $70,000,000 | — |
| 2021 | แผนปล้นซอมบี้เดือด |  67% (6.10/10) (291 รีวิว) |  | 57 (43 รีวิว) | 5.8 (190,131) | $90,000,000 | — |
| 2023 | เรเบลมูน ภาค 1: บุตรแห่งเปลวไฟ |  22% (4.20/10) (182 รีวิว) |  | 31 (40 รีวิว) | 5.6 (123,575) | $166,000,000 | — |
| 2024 | เรเบลมูน ภาค 2: นักรบผู้ตีตรา |  17% (3.70/10) (113 รีวิว) |  | 35 (28 รีวิว) | 5.2 (48,158) | $166,000,000 | — |
| เฉลี่ย และ รวม | เฉลี่ย และ รวม |  48% (5.53/10) | 48 | 48 | 6.6 | $1.484 พันล้าน | $3,179,522,737 |
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
แหล่งข้อมูลอื่น

แซ็ก สไนเดอร์ ที่อินเทอร์เน็ตมูวีเดตาเบส
แซราห์ โรส ซัมเมอส์

| แซราห์ โรส ซัมเมอส์ |
| --- | --- |
ซัมเมอส์ในฮอลลีวูด รัฐแคลิฟอร์เนีย ใน ค.ศ. 2018
เกิด:  (1994-11-04) พฤศจิกายน 4, 1994 (30 ปี) โอมาฮา รัฐเนแบรสกา สหรัฐ
การศึกษา: มหาวิทยาลัยคริสเตียนเท็กซัส
คู่สมรส: คอนเนอร์ โคมส์ (สมรส 2019)
ส่วนสูง: 1.65 เมตร (5 ฟุต 5 นิ้ว)
เป็นที่รู้จักจาก: มิสยูเอสเอ 2018
ผู้ดำรงตำแหน่งการประกวดความงาม
สีผม: สีบลอนด์
สีตา: สีน้ำตาล
รางวัล: มิสทีนยูเอสเอ 2012 (ไม่ผ่านเข้ารอบ) มิสยูเอสเอ 2018 (ชนะเลิศ) นางงามจักรวาล 2018 (20​ คนสุดท้าย)
แซราห์ โรส ซัมเมอส์ (อังกฤษ: Sarah Rose Summers; เกิดวันที่ 4 พฤศจิกายน ค.ศ. 1994) เป็นนางแบบและนางงามชาวอเมริกัน ผู้ชนะการประกวดมิสยูเอสเอ 2018 ซึ่งเป็นตัวแทนของรัฐเนแบรสกาคนแรกที่ได้ตำแหน่งมิสยูเอสเอ โดยเธอเป็นตัวแทนของสหรัฐในการประกวดนางงามจักรวาล 2018 ที่ประเทศไทย และเธอสามารถผ่านเข้ารอบ 20 คนสุดท้ายได้สำเร็จ ก่อนหน้านี้ซัมเมอส์เป็นผู้ชนะในการประกวดมิสเนแบรสกาทีนยูเอสเอ 2012 และเป็นตัวแทนของรัฐเนแบรสกาในการประกวดมิสทีนยูเอสเอ 2012 แต่ไม่ได้รับตำแหน่งใด ๆ
ประวัติ

ซัมเมอส์เกิดเมื่อวันที่ 4 พฤศจิกายน ค.ศ. 1994 ในโอมาฮา รัฐเนแบรสกา เมื่ออายุได้ 4 ขวบ เธอเข้ารับการรักษาในโรงพยาบาลและได้รับการวินิจฉัยว่าเป็นโรคเกล็ดเลือดต่ำจากภูมิคุ้มกัน (Immune Thrombocytopenic Purpura หรือ ITP) ที่ไม่ทราบสาเหตุ
การประกวด > มิสเนแบรสกายูเอสเอ 2018

ในปี ค.ศ. 2018 ซัมเมอส์ได้รับตำแหน่งมิสเนแบรสกายูเอสเอ 2018 โดยแจสมิน ฟุลเบิร์ต เป็นผู้สวมมงกุฏให้กับซัมเมอส์ผู้ครองตำแหน่งมิสเนแบรสกายูเอสเอ 2018 ตัวแทนจากโอมาฮา
การประกวด > มิสยูเอสเอ 2018

หลังจากที่ชนะมิสเนแบรสกายูเอสเอ ซัมเมอส์ได้รับสิทธิในการเป็นตัวแทนของรัฐเนแบรสกาในการประกวดมิสยูเอสเอ 2018 ซึ่งจัดขึ้นในรัฐลุยเซียนา โดยต่อมาเธอได้รับตำแหน่งชนะเลิศมิสยูเอสเอ 2018 ซึ่งเป็นผู้ชนะเลิศคนแรกจากรัฐเนแบรสกา และเป็นผู้เข้าประกวดมิสทีนยูเอสเอคนที่ 11 ที่ได้ตำแหน่งมิสยูเอสเอ
การประกวด > นางงามจักรวาล 2018

ซัมเมอส์เป็นตัวแทนสหรัฐในประกวดนางงามจักรวาล 2018 ที่จัดขึ้นที่กรุงเทพมหานคร โดยเธอสามารถผ่านเข้ารอบ 20 คนสุดท้ายได้สำเร็จ ผู้ชนะในปีนั้นคือ แคทรีโอนา เกรย์ จากประเทศฟิลิปปินส์
แหล่งข้อมูลอื่น

แซราห์ โรส ซัมเมอส์ ที่อินสตาแกรม
แซราห์ โรส ซัมเมอส์ ที่เอกซ์ (ทวิตเตอร์)
| ก่อนหน้า> รางวัลและความสำเร็จ | รางวัลและความสำเร็จ | แซราห์ โรส ซัมเมอส์> รางวัลและความสำเร็จ | รางวัลและความสำเร็จ | ถัดไป> รางวัลและความสำเร็จ |
| --- | --- | --- | --- | --- |
| แมดิสัน โนวัก |  | มิสเนแบรสกาทีนยูเอสเอ  (2012) |  | แจสมิน ฟุลเบิร์ต |
| แจสมิน ฟุลเบิร์ต |  | มิสเนแบรสกายูเอสเอ  (2018) |  | บรี คอฟฟีย์ |
|  แครา แมกคัลล็อก |  | มิสยูเอสเอ  (2018) |  |  เชสลี คริสต์ |
แท่งควบคุม

ชุดแท่งควบคุม (อังกฤษ: control rod assembly) สำหรับเครื่องปฏิกรณ์แบบ PWR เหนือชิ้นส่วนเชื้อเพลิง (อังกฤษ: fuel element)
แท่งควบคุม (อังกฤษ: Control rod) มีการใช้ในเครื่องปฏิกรณ์นิวเคลียร์ เพื่อควบคุมอัตราการเกิดปฏิกริยาฟิชชันของยูเรเนียมและพลูโตเนียม มันประกอบด้วยองค์ประกอบทางเคมีเช่นโบรอน เงิน อินเดียมและแคดเมียมที่มีความสามารถในการดูดซับนิวตรอนจำนวนมากโดยไม่เกิดปฏิกริยาฟิชชันเสียเอง เพราะว่าองค์ประกอบเหล่านี้มีพื้นที่หน้าตัดในการดักจับนิวตรอนที่แตกต่างกันสำหรับพลังงานที่แตกต่างกัน องค์ประกอบของแท่งควบคุมจะต้องได้รับการออกแบบสำหรับคลื่นความถี่นิวตรอนของแต่ละเครื่องปฏิกรณ์ฯ เครื่องปฏิกรณ์แบบน้ำเดือด (BWR) เครื่องปฏิกรณ์น้ำแรงดันสูง (PWR) และเครื่องปฏิกรณ์น้ำมวลหนัก (HWR) ทำงานด้วยนิวตรอนความร้อน (อังกฤษ: thermal neutron) ในขณะที่เครื่องปฏิกรณ์แพร่พันธุ์ (อังกฤษ: breeder reactor) ทำงานด้วยนิวตรอนเร็ว (อังกฤษ: fast neutron)
หลักการการทำงาน

แท่งควบคุมมักจะถูกใช้ในชุดก้านควบคุม (ปกติมี 20 แท่งสำหรับชุด PWR เพื่อการค้า) มันจะถูกเสียบเข้าไปในท่อนำทางภายในขิ้นส่วนเชื้อเพลิง แท่งควบคุมจะถูกดึงออกหรือเสียบเข้าไปในแกนกลางของเครื่องปฏิกรณ์นิวเคลียร์เพื่อเพิ่มหรือลดกระแสนิวตรอนตามลำดับ ซึ่งจะกำหนดจำนวนนิวตรอนที่แยกออกจากอะตอมยูเรเนียมต่อไป ในการนี้จะส่งผลกระทบต่อพลังงานความร้อนและปริมาณของไอน้ำที่ใช้ผลิตกระแสไฟฟ้า นั่นก็คือปริมาณของกระแสไฟฟ้าที่จะสร้างขึ้น
แท่งควบคุมมักจะอยูในแนวตั้งภายในแกนกลาง ในเครื่องปฏิกรณ์แบบ PWRs มันจะถูกเสียบจากด้านบน ด้วยกลไกการขับเคลื่อนที่ติดตั้งอยู่เหนืออ่างความดัน (อังกฤษ: pressure vessel) ของเครื่องปฏิกรณ์ ในเครื่องปฏิกรณ์แบบ BWRs เนื่องจากความจำเป็นของตัวอบแห้งไอน้ำ (อังกฤษ: steam dryer) ที่จำเป็นต้องติดตั้งอยู่เหนือแกนกลาง แท่งควบคุมจึงถูกออกแบบให้ต้องสอดใส่จากด้านล่าง แท่งควบคุมจะถูกดึงออกจากแกนกลางบางส่วนเพื่อยอมให้เกิดปฏิกิริยานิวเคลียร์ลูกโซ่เกิดขึ้น จำนวนของแท่งควบคุมที่ต้องสอดใส่เข้าไปและระยะความลึกจะมีการเปลี่ยนแปลงเพื่อควบคุมการทำงาน ระยะเวลาปกติในการชัตดาวน์สำหรับเครื่องปฏิกรณ์ที่ทันสมัยเช่นเครื่องปฏิกรณ์แรงดันยุโรปหรือเครื่องปฏิกรณ์ขั้นสูง CANDU คือ 2 วินาทีสำหรับการลดลง 90% ของพลังงาน ซึ่งจะถูกจำกัดโดยความร้อนจากการสลายกัมมันตรังสี (อังกฤษ: decay heat)
แท็กคลาวด์

แท็กคลาวด์ (อังกฤษ: tag cloud, word cloud) คือ การจับสำนวนหรือคำ ในเนื้อหาบนเว็บไซต์ และแยกลำดับสถิติ จำนวนนับเพื่อนำมาจับกลุ่มกัน มีลักษณะคล้ายก้อนเมฆ มีการกำหนดขนาดตัวอักษรให้มีความใหญ่ เล็กต่างกัน เพื่อแสดงให้ผู้เข้าชมเว็บไซต์ได้เห็นความสำคัญของ คำ (tag) นั้นๆตามลำดับ จุดประสงค์หลักๆ ก็เพื่อสร้างความแปลกใหม่ ในการเข้าถึงเนื้อหา และความทันสมัยบนเว็บไซต์ที่ใช้เทคโนโลยีเว็บ 2.0 และกระตุ้นการคลิกเข้าไปดูในเนื้อหาตามคำที่สนใจได้ง่ายขึ้น
ในปัจจุบันที่ใช้กันส่วนใหญ่มักจะเป็นเว็บประเภทบล็อก เครือข่ายสังคม และวิดีโอออนไลน์ โดยเว็บกลุ่มนี้จะใช้แท็กคลาวด์จากกลุ่มคำค้น (keyword) ที่ผู้เข้าชมพิมพ์ค้นหาภายในเว็บไซต์
ประโยชน์ > ด้านการค้นหาข้อมูล

สำหรับนอกจากความสวยงามแล้ว ยังมีผลต่อการทำ SEO (Search Engine Optimization เป็นการปรับแต่งเว็บไซต์และกระบวนการต่างๆ ของเว็บไซต์ตั้งแต่การออกแบบ เขียนโปรแกรม และการโปรโมตเว็บ) อีกด้วยเพราะในกูเกิลให้ความสำคัญของ ขนาดตัวอักษรหรือจำพวกแท็ก h3, h2, h1 เป็นต้น ดังนั้นทำให้เวลามีใครค้นหาข้อความเหล่านี้ก็เป็นส่วนหนึ่งที่เพิ่มความหนักแน่นให้กับเว็บไซต์ของเรา ซึ่งก็ทำให้กูเกิลหาเจอง่ายขึ้นเวลามีใครค้นหาคำในแท็กคลาวด์ แต่มันไม่ได้ช่วยอะไรมากนัก ส่วนใหญ่จะเน้นที่เนื้อหาบวกกับการเน้นคำในเนื้อหาจะทำให้สามารถค้นหาข้อมูลได้ง่ายขึ้นและได้ข้อมูลที่ตรงกับความต้องการมากยิ่งขึ้น
ประโยชน์ > ด้านการเน้นทางวิชาการ

มีความสามารถในการเน้นวิชาที่สำคัญที่สุดมากแบบไดนามิก แนวคิดพื้นฐานของเมฆ แท็ก คือ การแสดงแท็กตามความหมาย, น้ำหนักของพวกเขาและความถี่ของพวกเขาเทียบกับแท็กอื่นๆ โดยแท็กสามารถเรียงตามตัวอักษรหรือตามความสำคัญหรือความนิยมของ ทั้งขนาดตัวอักษรและสีที่สามารถใช้เพื่อเน้นความสำคัญของข้อกำหนด แท็กสำคัญ คือ ที่ใหญ่และดังที่ควรปรากฏ
โช ชองมุน

โช ชองมุน (อังกฤษ: Chong-Moon Cho) นักมวยสากลชาวเกาหลีใต้ สถิติการชก  1 ครั้ง แพ้ 1
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นซูเปอร์ฟลายเวทเมื่อ 18 มิถุนายน 2542 แพ้น็อค ศรพิชัย พิษณุราชันย์ ยก 4 ที่ สมุทรปราการ
แทรปพิสต์-1จี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
 ภาพในจินตนาการของแทรปพิสต์-1จี (กุมภาพันธ์ ค.ศ. 2018)
ดาวฤกษ์แม่
| ดาวฤกษ์ | ดาวฤกษ์ | TRAPPIST-1 |
| ชนิดสเปกตรัม | ชนิดสเปกตรัม | M8 |
| มวล | (m) | 0.08 (± 0.009) (± 0.02) M☉ |
| รัศมี | (r) | 0.117 (± 0.004) R☉ |
| อุณหภูมิ | (T) | 2550.0 (± 55.0) K |
| อายุ |  | 0.5 พันล้านปี |
องค์ประกอบวงโคจร
| กึ่งแกนเอก | (a) | 0.0451 (± 0.0014) AU |
| ความเยื้องศูนย์กลาง | (e) | 0.0 ( -0.0 +0.061 ) |
| คาบการโคจร | (P) | 12.35294 (± 0.00012) Juliean d |
| ความเอียง | (i) | 100.2 (± 0.025)° |
ลักษณะทางกายภาพ
| มวล | (m) | 1.34 M⊕ |
| มวลอย่างต่ำ | (m sin i) | 0.46 M⊕ |
| รัศมี | (r) | 0.1005 (± 0.0037)  RJ (1.127 ± 0.041 R⊕) |
| ฟลักซ์การแผ่รังสีของดาว | (F⊙) | 0.258 ± 0.020 ⊕ |
| ความหนาแน่น | (ρ) | 5.18 ± 3.48 g cm-3 |
| แรงโน้มถ่วงพื้นผิว | (g) | ~10.35 m/s² |
| อุณหภูมิ | (T) | 198.6 ± 3.8 K |
ข้อมูลการค้นพบ
| ค้นพบเมื่อ | ค้นพบเมื่อ | 2017 |
| ค้นพบโดย | ค้นพบโดย |  |
| วิธีตรวจจับ | วิธีตรวจจับ | Transit |
| สถานะการค้นพบ | สถานะการค้นพบ | Published |
แทรปพิสต์-1จี (อังกฤษ: TRAPPIST-1g) หรือ 2MASS J23062928-0502285 g เป็นดาวเคราะห์นอกระบบที่โคจรอยู่รอบดาวฤกษ์แคระเย็นจัด แทรปพิสต์-1 ตั้งอยู่ห่างออกไปจากโลก 39 ปีแสง อยู่ในกลุ่มดาวคนแบกหม้อน้ำ เป็นหนึ่งในสี่ดาวเคระาห์นอกระบบที่ถูกค้นพบในวงโคจรรอบดาวฤกษ์โดยใช้กล้องโทรทรรศน์อวกาศสปิตเซอร์ ดาวเคราะห์นอกระบบดวงนี้อยู่ภายในเขตอาศัยได้
ลักษณะของดาว > มวล/รัศมี และอุณหภูมิ

TRAPPIST-1จี เป็นดาวเคราะห์นอกระบบคล้ายโลก ซึ่งหมายถึงมีมวลและรัศมีใกล้เคียงกับโลก มีอุณหภูมิสมดุลเท่ากับ 198.6 K (−75 °C; −102 °F) มีมวล 1.34 เท่าของมวลโลก และมีรัศมี 1.13 เท่าของรัศมีโลก ส่งผลให้มีแรงโน้มถ่วงพื้นผิวประมาณ 10.3 m/s2 และความหนาแน่น 5.13 g/cm3
ลักษณะของดาว > ดาวฤกษ์

ดาวเคราะห์ดวงนี้โคจรอยู่รอบดาวฤกษ์แคระเย็นจัด ที่ชื่อว่า แทรปพิสต์-1 ซึ่งดาวฤกษ์มีมวล 0.08 M☉ และรัศมี 0.11 R☉ มีอุณหภูมิประมาณ 2550 K และมีอายุอย่างน้อย 500 ล้านปี ในการเปรียบเทียบกับดวงอาทิตย์อยู่ที่อายุ 4.6 พันล้านปี และอุณหภูมิ 5778 K ดาวฤกษ์เป็นโลหะที่อุดมไปด้วยโลหะ เท่ากับ 0.04 หรือ ปริมาณพลังงานแสงอาทิตย์ 109% โดยเฉพาะอย่างยิ่งดาวฤกษ์มวลต่ำที่อยู่ใกล้กับเขตแดนระหว่าง ดาวแคระน้ำตาล กับดาวฤกษ์ไฮโดรเจนหลอมรวมที่คาดว่าจะมีปริมาณโลหะน้อยกว่าดวงอาทิตย์
ลักษณะของดาว > การโคจร

แทรปพิสต์-1จี โคจรรอบดาวฤกษ์ที่มีระยะเวลาการโคจรประมาณ 12.353 วัน และรัศมีวงโคจรประมาณ 0.045 เท่าของโลก
แท็บ ฮันเตอร์

| แท็บ ฮันเตอร์ |
| --- | --- |
ในภาพยนตร์เรื่อง Damn Yankees (1958)
สารนิเทศภูมิหลัง
เกิด: 11 กรกฎาคม ค.ศ. 1931(1931-07-11) อาเทอร์ แอนดรูว์ เคลม์ นครนิวยอร์ก, รัฐนิวยอร์ก, สหรัฐอเมริกา
เสียชีวิต: 8 กรกฎาคม ค.ศ. 2018(2018-07-08) (86 ปี) แซนตาบาร์บารา, รัฐแคลิฟอร์เนีย, สหรัฐอเมริกา
คู่ครอง: Allan Glaser (1983 - 2018)
อาชีพ: นักร้อง นักแสดง นักเขียน
ปีที่แสดง: 1950 - 2015
แท็บ ฮันเตอร์ (อังกฤษ: Tab Hunter; 11 กรกฎาคม 1931-8 กรกฎาคม 2018) เป็นอดีตนักร้องชาวอเมริกัน อดีตนักแสดง อดีตทีนไอดอลและนักเขียน มีผลงานแสดงภาพยนตร์มากกว่า 40 เรื่อง
ผลงานแสดง

The Lawless (1950)
Saturday Island (1952)
Gun Belt (1953)
The Steel Lady (1953)
Return to Treasure Island (1954)
Track of the Cat (1954)
Battle Cry (1955)
The Sea Chase (1955)
The Burning Hills (1956)
The Girl He Left Behind (1956)
Lafayette Escadrille (1958)
Gunman's Walk (1958)
Damn Yankees (1958)
They Came to Cordura (1959)
That Kind of Woman (1959)
The Pleasure of His Company (1961)
The Golden Arrow (1962 film) (1962)
Operation Bikini (1963)
Man with Two Faces (1964)
Ride the Wild Surf (1964)
War-Gods of the Deep (1965)
The Loved One (1965)
Birds Do It (1966)
The Fickle Finger of Fate (1967)
Hostile Guns (1967)
Vengeance Is My Forgiveness (1968)
The Last Chance (1968 film) (1968)
The Legion of No Return (1969)
The Arousers (1970)
The Life and Times of Judge Roy Bean (1972)
Sweet Kill (1973)
Timber Tramps (1975)
Won Ton Ton, the Dog Who Saved Hollywood (1976)
The Kid From Left Field (1979)
Polyester (1981)
Pandemonium (1982)
Grease 2 (1982)
Lust in the Dust (1985)
Grotesque (1988 film) (1988)
Cameron's Closet (1989)
Out of the Dark (1989)
Dark Horse (1992)
Wild Bill: Hollywood Maverick (1996)
แท็บลอยด์จังกี

| "แท็บลอยด์จังกี"> เพลงโดยไมเคิล แจ็กสัน.จากอัลบั้มฮิสทรี: พาสต์เพรเซนต์แอนด์ฟิวเจอร์บุ๊ก 1 |
| --- | --- |
วางจำหน่าย: ค.ศ. 1995
บันทึกเสียง: ค.ศ. 1994
แนวเพลง: แดนซ์ป็อป, อิเล็กทรอ, นิวแจ็กสวิง
ความยาว: 4:32
ค่ายเพลง: อีพิกเรเคิดส์
ผู้ประพันธ์เพลง: ไมเคิล แจ็กสัน James Harris III Terry Lewis
โปรดิวเซอร์: ไมเคิล แจ็กสัน Jimmy Jam & Terry Lewis
แท็ปลอยด์ จันเกิล (อังกฤษ: Tabloid Junkie) เป็นเพลงป็อปที่บันทึกเสียงโดยนักร้องชาวอเมริกัน ไมเคิล แจ็กสัน เพลงนี้ปรากฏอยู่ในแทร็กที่ 11 ในสตูดิโอส์อัลบั้มที่ 9 ของแจ็กสัน HIStory: Past, Present and Future, Book I วางจำหน่ายในปี ค.ศ. 1995 ในรูปแบบ 2 แผ่น
เพลงที่ได้รับความคิดเห็นเชิงบวกจากนักวิจารณ์เพลง "Tabloid Junkie" เป็นเพลงป็อปร็อคกับเนื้อเพลงที่เกี่ยวข้องกับสื่ออคติและการรายงานข่าวเชิงลบของข่าวลือเกี่ยวกับแจ็คสันและชีวิตส่วนตัวของเขาคล้ายกับเพลงก่อนบันทึกโดยแจ็คสัน "Tabloid Junkie" เป็นเพลงที่เจ็ดใน HIStory: Past, Present And Future, Book I ที่มีวัตถุประสงค์เพื่อสื่อ แทร็คนี้ไม่ได้ถูกปล่อยออกมาเป็นซิงเกิล
รายการเพลง

Album track:
"Tabloid Junkie" - 4:32
แทนกันยีกา

แทนกันยีกา (อังกฤษ: Tanganyika,) หรือชื่ออย่างเป็นทางการในภายหลัง สาธารณรัฐแทนกันยีกา เป็นรัฐเอกราชในแอฟริกาตะวันออกตั้งแต่ปี ค.ศ. 1961 ถึง ค.ศ. 1964 แทนกันยีกาตั้งอยู่ระหว่างมหาสมุทรอินเดียและแอฟริกาเกรตเลกส์ ได้แก่ ทะเลสาบวิกตอเรีย, ทะเลสาบมาลาวี และทะเลสาบแทนกันยีกา ได้รับเอกราชจากสหราชอาณาจักรเป็นดินแดนเครือจักรภพในวันที่ 9 ธันวาคม ค.ศ. 1961 กลายเป็นสาธารณรัฐในเครือจักรภพแห่งชาติในปีถัดมาเมื่อวันที่ 9 ธันวาคม ค.ศ. 1962  ในวันที่ 26 เมษายน ค.ศ. 1964 แทนกันยีกาได้ร่วมกับหมู่เกาะแซนซิบาร์จัดตั้ง สหสาธารณรัฐแทนกันยีกาและแทนซาเนีย และเปลี่ยนชื่อเป็น สหสาธารณรัฐแทนซาเนีย ในปีนั้น
เดิมแทนกันยีกาประกอบด้วยอาณานิคมของอังกฤษและเยอรมนีในนามของเยอรมันแอฟริกาตะวันออก (German East Africa) ซึ่งภายหลังอังกฤษนำไปอยู่ใต้อาณัติของสันนิบาตชาติเมื่อ ค.ศ. 1922  ภายหลังเปลี่ยนไปเป็นเขตแดนในความดูแลของสหประชาชาติหลังสงครามโลกครั้งที่สอง ส่วนอื่นของเยอรมันแอฟริกาตะวันออกกลายเป็นดินแดนในอารักขาของเบลเยียม ในที่สุดก็กลายเป็นประเทศรวันดาและประเทศบุรุนดีในที่สุด
แซ็ก เอฟรอน

| Zac Efron แซ็ก เอฟรอน |
| --- | --- |
เอฟรอนในปี 2017
สารนิเทศภูมิหลัง
เกิด:  (1987-10-18) 18 ตุลาคม ค.ศ. 1987 (37 ปี) แซ็กการี เดวิด อเล็กซานเดอร์ เอฟรอน
อาชีพ: นักแสดง, นักร้อง
ปีที่แสดง: 2002-ปัจจุบัน
ผลงานเด่น: ทรอย บอลตัน ใน  ไฮสคูลมิวสิกเคิล
ฐานข้อมูล
IMDb
แซ็กคารี เดวิด อเล็กซานเดอร์ "แซ็ก" เอฟรอน (อังกฤษ: Zachary David Alexander "Zac" Efron) เกิดเมื่อ 18 ตุลาคม ค.ศ. 1987 เป็น  นักแสดงและนักร้องชาวอเมริกัน มีชื่อเสียงจากบททรอย บอลตันในภาพยนตร์ของดิสนีย์เรื่องไฮสคูลมิวสิกเคิล หรือ ชื่อไทย "มือถือไมค์ หัวใจปิ๊งรัก" และ ซีรีส์ของ WB เรื่อง Summerland
ประวัติ > ชีวิตส่วนตัว

แซ็ก เกิดใน San Luis Obispo, California และต่อมาย้ายไปอยู่ที่ อาร์โรโยแกรนด์, California พ่อเขาชื่อ เดวิด เอฟรอน มีอาชีพเป็น วิศวกรไฟฟ้าที่สถานีไฟฟ้า และ แม่ของเขา ชื่อ สตาร์ล่า บาสเก็ตต์ เคยมีอาชีพเป็นอดีตเลขานุการที่โรงไฟฟ้า ที่เดียวกับพ่อของเขา แซ็กมีน้องชาย 1 คน ชื่อ ดีแลน แซ็กเกิดในครอบครัวชนชั้นกลาง และ นามสกุลของแซ็กคือ " เอฟรอน "ในภาษาฮีบรู หมายถึง ความสนุกสนาน(ปู่ของเขาเป็นชาวยิว)
แซ็ก มีสุนัข 2 ตัว, พันธุ์ Australian shepherd ชื่อดรีมเมอร์กับพัปปี้, และมีแมววิเชียรมาศชื่อไซมอน.
ประวัติ > การศึกษา

แซ็ก จบการศึกษาจาก โรงเรียนมัธยมอาร์โรโยแกรนด์ ในปี 2006 และได้รับการยอมรับแล้วใน University of Southern California แต่ได้รอการตัดบัญชีลงทะเบียนเรียนของเขาที่จะทำงานในโครงการภาพยนตร์  นอกจากนี้เขายังได้เข้าร่วม แปซิฟิกวิทยาลัยศิลปะการแสดง วิทยาลัยชุมชนที่ตั้งอยู่ใน ซานตามาเรีย, แคลิฟอร์เนีย
ผลงานภาพยนตร์

| ปี | ภาพยนตร์ | บท | อื่นๆ |
| --- | --- | --- | --- |
| พ.ศ. 2546 | Melinda's World | Stuart Wasser |  |
| พ.ศ. 2546 | The Big Wide World of Carl Laemke | Pete Laemke |  |
| พ.ศ. 2547 | Miracle Run | Steven Morgan |  |
| พ.ศ. 2547 | Triple Play | Harry Fuller |  |
| พ.ศ. 2548 | The Derby Stallion | Pattrick McCardle |  |
| พ.ศ. 2549 | If You Lived Here, You'd be Home Now | Cody |  |
| พ.ศ. 2549 | ไฮสคูลมิวสิกเคิล | ทรอย บอลตัน |  |
| พ.ศ. 2550 | Hairspray | ลิงก์ ลาร์กิ้น |  |
| พ.ศ. 2550 | ไฮสคูลมิวสิกเคิล 2 | ทรอย บอลตัน |  |
| พ.ศ. 2551 | ไฮสคูลมิวสิกเคิล 3 | ทรอย บอลตัน |  |
| พ.ศ. 2552 | 17 Again | Mike O'Donnell (วัยรุ่น) |  |
| พ.ศ. 2552 | Me and Orson Welles | Richard Samuels |  |
| พ.ศ. 2554 | charlie st. cloud | charlie st. cloud |  |
| พ.ศ. 2555 | new year's eve | paul |  |
| พ.ศ. 2555 | Liberal Arts | Nat |  |
| พ.ศ. 2555 | The Lorax | Ted | ให้เสียง |
| พ.ศ. 2555 | The Lucky One | Logan Thibault |  |
| พ.ศ. 2555 | The Paperboy | Jack James |  |
| พ.ศ. 2555 | At Any Price | Dean Whipple |  |
| พ.ศ. 2556 | Parkland | Dr. Charles 'Jim' Carrico |  |
| พ.ศ. 2557 | That Awkward Moment | Jason |  |
| พ.ศ. 2557 | Bad Neighbours | เท็ดดี้ แซนเดอร์ส |  |
| พ.ศ. 2558 | We Are Your Friends | Cole |  |
| พ.ศ. 2559 | Dirty Grandpa | Jason Kelly |  |
| พ.ศ. 2559 | Neighbors 2: Sorority Rising | เท็ดดี้ แซนเดอร์ส |  |
| พ.ศ. 2559 | Neighbors 3: Zombies Rising (Short) | เท็ดดี้ แซนเดอร์ส |  |
| พ.ศ. 2559 | Mike and Dave Need Wedding Dates | Dave Stangle |  |
| พ.ศ. 2560 | The Masterpiece | Dan Janjigian |  |
| พ.ศ. 2560 | Baywatch | Matt Brody |  |
| พ.ศ. 2560 | The Greatest Showman on Earth | Phillip |  |
โทรทัศน์

| ปี | ผลงานโทรทัศน์ | บท | Episode |
| --- | --- | --- | --- |
| พ.ศ. 2545 | Firefly | Young Simon tam | "Safe" |
| พ.ศ. 2546 | The Guardian | Luke Tomello | "Without Consent" |
| พ.ศ. 2546 | ER | Bobby Neville | "Dear Abby" |
| พ.ศ. 2548 | Summerland | Cameron Bale | 16 episodes |
| พ.ศ. 2548 | CSI: Miami | Seth Dawson | "Sex & Taxes" |
| พ.ศ. 2548 | The Replacement | Davey Hunkerhoff | "Davey Hunkerhoff/Ratted Out" |
| พ.ศ. 2549 | Heist | Pizza Delivery Guy | "Pilot" |
| พ.ศ. 2549 | The Suite Life Of Zack & Cody | Trevor | "Odd Couples" |
| พ.ศ. 2549 | NCIS | Danny | "Deception" |
| พ.ศ. 2550 | Robot Chicken | Billy Joel | "Tell My Mom" |
| พ.ศ. 2550 | Robot Chicken | Harry Potter | "I Love Her" |
| พ.ศ. 2550 | Saturday Night Live | ตัวเขาเอง | 2 episodes |
| พ.ศ. 2550 | Entourage | ตัวเขาเอง | "Security Briefs" |
| พ.ศ. 2551 | Robot Chicken | Anakin Skywalker | "Robot Chicken Star Wars Episode III" |
แหล่งข้อมูลอื่น

แซ็ก เอฟรอน ที่อินเทอร์เน็ตมูวีเดตาเบส
โชติมาตรสัมบูรณ์

โชติมาตรสัมบูรณ์ หรือ ความส่องสว่างสัมบูรณ์ (อังกฤษ: Absolute magnitude, M) เป็นการวัดความสว่างที่แท้จริงของดาวฤกษ์ โดยจินตนาการให้ดาวฤกษ์นั้นอยู่ที่ระยะห่างจากโลกออกไป 10 พาร์เซก หรือ 32.616 ปีแสง โดยดาวที่ห่างไปจากโลก 10 พาร์เซก จะมีมุมแพรัลแลกซ์ เป็น 0.1 พิลิปดา
การวัดความสว่างของดาวฤกษ์อีกแบบคือโชติมาตรปรากฏซึ่งเป็นการวัดความสว่างของดาวบนท้องฟ้าเมื่อมองจากโลก
อย่างไรก็ตามแม้โชติมาตรปรากฏจะสามารถบอกอันดับความสว่างของดาวได้ แต่ก็ไม่สามารถบอกกำลังส่องสว่างที่แท้จริงของดาวฤกษ์ดวงนั้น ๆ ได้อย่างถูกต้อง ดาวฤกษ์ที่ปรากฏให้เห็นความสว่างยามค่ำคืนน้อยกว่า แท้จริงแล้วอาจมีกำลังส่องสว่างมากกว่าดาวที่ปรากฏสุกใสอยู่บนท้องฟ้าได้ ซึ่งเป็นเพราะดาวนั้นอยู่ไกลจากโลกออกไปมากนั่นเอง
ค่าของโชติมาตรสัมบูรณ์มีลักษณะเหมือนกับโชติมาตรปรากฏ คือ ดวงดาวที่มีอันดับความสว่างต่างกัน 5 อันดับ จะมีความสว่างต่างกัน 100 เท่า คือ ดวงดาวที่มีโชติมาตรสัมบูรณ์ต่างกัน 1 โชติมาตร จะมีความสว่างต่างกัน  {\sqrt[{5}]{100}}\approx 2.512 เท่า
ดูเพิ่ม

โชติมาตรปรากฏ
แพรัลแลกซ์